মুম্বইয়ে বহুতল আবাসনে আগুন লেগে মৃত্যু হল সাত জনের। আহত ১৮। আন্ধেরির চান্দেভেলি এলাকায় লেক হোম সোসাইটির আবাসনে বাইশ তলা একটি বাড়িতে আগুন লাগে। বিকেল সাড়ে পাঁচটা নাগাদ। আগুনের উৎস ছিল পনেরো তলায়। উপরের দুটি তলায় দ্রুত ছড়িয়ে পড়ে আগুন। আবাসিকরা অনেকে লিফটে নামার চেষ্টা করেন। কিন্তু লিফটেই আটকে পড়ে মারা যান তিন জন। দমকলের আটটি ইঞ্জিন গিয়ে আগুন নিয়ন্ত্রণে আনে। প্রাথমিক ভাবে শর্ট সার্কিট থেকেই এই বিপত্তি বলে সন্দেহ করা হচ্ছে।